"Vrou" skiet veiligheidswag dood | Maroela Media
"Vrou" skiet veiligheidswag dood
'n Veiligheidsbeampte is Sondag by 'n winkelsentrum in Kaapstad deur twee mans, waarvan een vroueklere aangehad het, tydens 'n gewapende roof doodgeskiet.
Na wat verneem word, het die voorval by Waterstone Mall in Somerset-Wes plaasgevind. "Die polisie kan bevestig dat 'n besigheidsroof omstreeks 09:00 in Somerset-Wes plaasgevind het," het kapt. FC van Wyk, 'n polisiewoordvoerder, Maandag aan Maroela Media gesê. "Die veiligheidsbeampte het geld by die winkel gaan oplaai. Die verdagtes het hom genader toe hy uit die winkel gestap het."
Een van die verdagtes het 'n vuurwapen uitgepluk en die beampte noodlottig gewond. Hulle het die geldbokse gegryp en met 'n onbekende hoeveelheid kontant van die toneel gevlug.
Die verdagtes het in 'n silwer Toyota Corolla met vervalsde nommerplate gevlug.
Die polisie ondersoek 'n saak van moord en gewapende roof. Niemand is nog in verband met die voorval in hegtenis geneem nie.
Kaapstad moorde roof winkelsentrum
Drie bejaarde vroue doodgeslaan
Gewoonlik staan daar 'n swaar gewapende veiligheidswag buite die deur. Waar was hy? Een man kan nie die trommel dra en nog homself beskerm. Lyk my die publiek moet maar gewapen gaan inkopies doen of wegbly van die sentrums af.